Oklaxoma qamoqxonasidagi g‘alayonlar chog‘ida uch nafar mahbus halok bo‘ldi

Oklaxoma shtati (AQSh), Kushing shahridagi Corrections Corporation of America’ga qarashli qamoqxonada ro‘y bergan tartibsizliklar oqibatida uch nafar mahbus halok bo‘ldi, besh kishi jarohatlandi. Bu haqda ABC News xabar bermoqda.

Korporatsiya vakili Stiv Ouenning ma’lum qilishicha, g‘alayon 12-sentabr, shanba kechki payt boshlangan va 40 daqiqa atrofida davom etgan. Muassasa xodimlaridan hech kim jabrlanmadi, yaralangan mahbuslar esa kasalxonaga yotqizilgan.
Qamoqxona kuchaytirilgan tartibga o‘tkazilgan.